ไทยพาณิชย์นำร่องปรับลดดอกเบี้ยเงินกู้
ไทยพาณิชย์ ขานรับนโยบายธนาคารแห่งประเทศไทย นำร่องประกาศลดอัตราดอกเบี้ยเงินกู้ MLR ลง 0.20%  เพื่อเป็นการช่วยลดต้นทุนของลูกค้าธุรกิจ
11 มี.ค. 2558

ไทยพาณิชย์ ขานรับนโยบายธนาคารแห่งประเทศไทย นำร่องประกาศลดอัตราดอกเบี้ยเงินกู้ MLR ลง 0.20%  เพื่อเป็นการช่วยลดต้นทุนของลูกค้าธุรกิจ 
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์  เปิดเผยว่า เพื่อให้สอดคล้องกับสภาวะเศรษฐกิจและขานรับนโยบายของธนาคารแห่งประเทศไทย ธนาคารจึงได้พิจารณาปรับลดอัตราดอกเบี้ยเงินกู้ MLR ลง 0.20%ต่อปี  โดยการปรับลดอัตราดอกเบี้ยในครั้งนี้ส่งผลให้อัตราดอกเบี้ย MLR อยู่ที่ 6.55 % ต่อปี  ในส่วนของอัตราดอกเบี้ยเงินฝากออมทรัพย์ ไม่มีการเปลี่ยนแปลง แต่ปรับลดอัตราดอกเบี้ยเงินฝากประจำลง 0.20% ต่อปี โดยปรับอัตราดอกเบี้ยเงินฝากประจำ 3 เดือน อยู่ที่ 0.90 - 0.95%ต่อปี อัตราดอกเบี้ยเงินฝากประจำ 6 เดือน อยู่ที่ 1.15 -1.20% ต่อปี และ อัตราดอกเบี้ยเงินฝากประจำ 12 เดือน อยู่ที่ 1.50% ต่อปี  ลูกค้าสามารถสอบถามรายละเอียดได้ที่ ธนาคารไทยพาณิชย์ทุกสาขา หรือ SCB Call Center (02) 777-7777